Dingwaga di sekae morago ga moo, bana mo dinageng di le dintsi ba simolola go rutiwa ka ditsela tse disha—go rutiwa ke barutabana, go ithuta ka dibuka, go nna mo tesekeng le go ithuta mmogo le bana ba bangwe ba le bantsi. Ka maswabi, basha ba le bantsi fa ba sena go fetsa dingwaga tse dintsi kwa sekolong, ga ba tlhole ba nna matlhagatlhaga go le kalo go ithuta ka tsela eo. E bile bangwe ba simolola go tsaya sekolo e le sengwe se se ba gatelelang maikutlo le se se lapisang. Ba ka tswa ba sa kgatlhwe ke dithuto dingwe kgotsa ke barutabana bangwe. Kgotsa gongwe ba tlhobaediwa thata ke go batla go bona maduo a a kwa godimo mo dithutong tsa bone. 3 Baebele e na le dikai tsa batho ba ba ileng ba botsa Modimo dipotso tse di tshwanang le tseo. Ka sekai, moporofeti Habakuke o ne a botsa Jehofa a re: “Ke ka ntlha yang fa o dira gore ke bone se se utlwisang botlhoko, mme o nnela go leba a e leng matshwenyego fela? Le gone ke ka ntlha yang fa thopo le thubakanyo di le fa pele ga me, mme ke ka ntlha yang fa go nna le komano, e bile ke ka ntlha yang fa go tsoga kgogakgogano?”—Habakuke 1:3.